

VLADA REPUBLIKE HRVATSKE

Zagreb, 2. lipnja 2023.

**PREDLAGATELJ:** Ministarstvo gospodarstva i održivog razvoja

**PREDMET:** Prijedlog odluke o davanju suglasnosti na Odluku Upravnog vijeća Javne
ustanove „Nacionalni park Krka“ za sklapanje ugovora o javnoj nabavi za usluge prijevoza posjetitelja brodovima na relaciji Skradin – Skradinski buk – Skradin u 2023.

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 PRIJEDLOG

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), a u vezi s člankom 14. stavkom 1. podstavkom 10. Statuta Javne ustanove „Nacionalni park Krka“, KLASA: 003-05/14-03/01, URBROJ: 2182/1-15/4-01/1-14-11, od 22. rujna 2014., KLASA: 003-05/14-03/01, URBROJ: 2182/1-15/4-08/1-19-21, od 12. ožujka 2019. i KLASA: 003-05/14-03/01, URBROJ: 2182/1-15/4-08/1-20-28, od 7. listopada 2020., Vlada Republike Hrvatske je na sjednici održanoj \_\_\_\_\_\_\_\_\_\_\_\_ donijela

**O D L U K U**

**o davanju suglasnosti na Odluku Upravnog vijeća Javne ustanove „Nacionalni park Krka“ za sklapanje ugovora o javnoj nabavi za usluge prijevoza posjetitelja brodovima na relaciji Skradin – Skradinski buk – Skradin u 2023.**

**I.**

Daje se suglasnost na Odluku Upravnog vijeća Javne ustanove „Nacionalni park Krka“, KLASA: 007-03/23-07/03, URBROJ: 2182-1-49-08/1-23-5, od 17. ožujka 2023. za sklapanje ugovora o javnoj nabavi za usluge prijevoza posjetitelja brodovima na relaciji Skradin – Skradinski buk – Skradin u 2023. s odabranim ponuditeljima:

- zajednica ponuditelja ribarsko-uslužni obrt „BISERNA“, vl. Frane Ukić, Put Vodica 8, Tribunj, OIB: 82936462831 i NEDICA d.o.o., Poljička cesta Bajnice 12, Jasenice, OIB: 05675384590, za grupu 1. Usluge prijevoza posjetitelja brodovima kapaciteta 120 do 180 putnika, na iznos od 558.373,00 eura bez poreza na dodanu vrijednost, odnosno 697.966,25 eura s porezom na dodanu vrijednost i

- zajednica ponuditelja TOP DECK d.o.o., Tromilja 27, Lozovac (Grad Šibenik), OIB: 96514042069 i ugostiteljsko turistički obrt ,,DANICA“, vl. Vedran Karaman, Obala P. Šubića 1, Skradin, OIB: 90435874934, za grupu 2. Usluge prijevoza posjetitelja brodovima kapaciteta 181 do 300 putnika, na iznos od 674.340,00 eura bez poreza na dodanu vrijednost, odnosno 842.925,00 eura s porezom na dodanu vrijednost.

**II.**

Ova Odluka stupa na snagu danom donošenja.

KLASA:

URBROJ:

Zagreb,

 PREDSJEDNIK

mr. sc. Andrej Plenković

 **Obrazloženje**

Javna ustanova Nacionalni park Krka, provela je otvoreni postupak javne nabave velike vrijednosti u skladu s člankom 86. stavkom 1. Zakona o javnoj nabavi (Narodne novine broj 120/16, u daljnjem tekstu: ZJN) za usluge prijevoza posjetitelja brodovima na relaciji Skradin – Skradinski buk – Skradin u 2023., evidencijski broj nabave E-VV br. 2/2022 procijenjene vrijednosti 1.592.673,70 eura bez PDV-a po grupama: Grupa 1. Usluge prijevoza posjetitelja brodovima kapaciteta 120 do 180 putnika procijenjene vrijednosti nabave: 729.975,45 eura bez PDV-a; Grupa 2. Usluge prijevoza posjetitelja brodovima kapaciteta 181 do 300 putnika procijenjene vrijednosti nabave 826.698,25 eura bez PDV-a.

Javno nadmetanje objavljeno je u Elektroničkom oglasniku javne nabave Republike Hrvatske dana 16. prosinca 2022. pod brojem objave 2022/S OF2-0049409, sukladno članku 88. ZJN-a. Obavijest o izmjenama ili dodatnim informacijama broj 2023/S F14-0000899 objavljena je dana 16. siječnja 2023. a Obavijest o izmjenama ili dodatnim informacijama broj 2023/S F14-0003075 dana 26. siječnja 2023.

Na poziv su pristigle četiri ponude:

Za Grupu 1. Usluge prijevoza posjetitelja brodovima kapaciteta 120 do 180 putnika:

* ponuda oznake: CERTATIM1 zajednice ponuditelja Felicio tours d.o.o., Mrljane 25, 23262 Mrljane, Hrvatska, OIB: 18756844414 i Hvar izlet d.o.o., Trg Svetoga Stjepana 30, 21450 Hvar, Hrvatska, OIB: 62446082084,
* ponuda oznake: 1/2023 zajednice ponuditelja ribarsko uslužni obrt „Biserna“ vl. Frane Ukić, Put Vodica 8, 22212 Tribunj, Hrvatska, OIB: 82936462831 i Nedica d.o.o., Poljička cesta - Bajnice 12, 21314 Jasenice, Hrvatska, OIB: 05675384590

Za Grupu 2. Usluge prijevoza posjetitelja brodovima kapaciteta 181 do 300 putnika:

* ponuda oznake: 01-2023 zajednice ponuditelja „Duje tours“ vl. Duje Miše, 30. svibnja 33, 21223 Okrug gornji, Hrvatska, OIB: 60868388253 i „Z-M-A-J“ obrt za turizam, ugostiteljstvo i ribarstvo vl. Ante Baučić, Put Baučića 13, 21310 Omiš, Hrvatska, OIB: 76475778029,
* ponuda oznake: 1/2023 zajednice ponuditelja Top deck d.o.o., Tromilja 27, 22000 Lozovac (grad Šibenik) Hrvatska, OIB: 96514042069 i ugostiteljsko turistički obrt ,,Danica", Obala P. Šubića 1, 22222 Skradin, Hrvatska, OIB: 90435874934.

U postupku pregleda i ocjene ponuda za Grupu 1. ovlašteni predstavnici naručitelja Zapisnikom o pregledu i ocjeni ponuda Klasa: 480-03/22-20/05, Urbroj: 2182-1-49-06-02/1-23-50 od 9. veljače 2023. godine utvrdili su kako je ponuda zajednice ponuditelja ribarsko uslužni obrt „Biserna“ i Nedica d.o.o. u predmetnom postupku rangirana kao ekonomski najpovoljnija sukladno kriterijima za odabir ENP-a.

Cijena odabrane ponude iznosi 558.373,00 eura bez PDV-a, odnosno 697.966,25 eura s PDV-om.

U postupku pregleda i ocjene ponuda za Grupu 2. ovlašteni predstavnici naručitelja Zapisnikom o pregledu i ocjeni ponuda Klasa: 480-03/22-20/05, Urbroj: 2182-1-49-06-02/1-23-55 od 20. veljače 2023. godine utvrdili su kako je ponuda zajednice ponuditelja „Duje tours“ vl. Duje Miše i „Z-M-A-J“ obrt za turizam, ugostiteljstvo i ribarstvo vl. Ante Baučić odbija se kao nepravilna sukladno članku 295. stavak 1. ZJN-a. Ponuda zajednice ponuditelja Top deck d.o.o. i ugostiteljsko turistički obrt „Danica“ u predmetnom postupku rangirana je kao ekonomski najpovoljnija sukladno kriterijima za odabir ENP-a.

Cijena odabrane ponude iznosi 674.340,00 eura bez PDV-a, odnosno 842.925,00 eura s PDV-om.

Temeljem pregleda i ocjene ponuda, od strane naručitelja donesena je Odluka o odabiru za Grupu 1. Klasa: 406-03/22-20/05, Urbroj: 2182-1-49-06-02/1-23-85 od 17. ožujka 2023. kojom je prihvaćena ponuda zajednice ponuditelja ribarsko uslužni obrt „Biserna“ i Nedica d.o.o., koja je u postupku pregleda i ocjene ponuda ocijenjena ekonomski najpovoljnijom.

Temeljem pregleda i ocjene ponuda, od strane naručitelja donesena je Odluka o odabiru za Grupu 2. Klasa: 406-03/22-20/05, Urbroj: 2182-1-49-06-02/1-23-86 od 17. ožujka 2023. kojom je prihvaćena ponuda zajednice ponuditelja Top deck d.o.o. i ugostiteljsko turistički obrt „Danica“, koja je u postupku pregleda i ocjene ponuda ocijenjena ekonomski najpovoljnijom.

Odlukom Upravnog vijeća Javne ustanove Nacionalni park Krka, Klasa: 007-03/23-07/03, Urbroj: 2182-1-49-08/1-23-5 od 17. ožujka 2023. prihvaćene su ekonomski najpovoljnije ponude, za Grupu 1. zajednica ponuditelja ribarsko uslužni obrt „Biserna“ vl. Frane Ukić, Put Vodica 8, 22212 Tribunj, Hrvatska, OIB: 82936462831 i Nedica d.o.o., Poljička cesta - Bajnice 12, 21314 Jasenice, Hrvatska, OIB: 05675384590 za grupu 1., s cijenom ponude u iznosu od 558.373,00 eura bez PDV-a, odnosno 697.966,25 eura s PDV-om, za Grupu 2. zajednica ponuditelja Top deck d.o.o., Tromilja 27, 22000 Lozovac (grad Šibenik) Hrvatska, OIB: 96514042069 i ugostiteljsko turistički obrt ,,Danica“ vl. Vedran Karaman, Obala P. Šubića 1, 22222 Skradin, Hrvatska, OIB: 90435874934, s cijenom ponude u iznosu od 674.340,00 eura bez PDV-a, odnosno 842.925,00 eura s PDV-om. Također, zadužuje se ravnateljica Javne ustanove da izvrši sve potrebne radnje za izvršenje predmetne Odluke Upravnog vijeća.

Sukladno Statutu Javne ustanove Nacionalni park Krka za potpisivanje ugovora vrijednosti koji prelaze ovlasti ravnatelja i Upravnog vijeća Ustanove potrebno je ishoditi suglasnost Vlade.

Iznos odabrane ponude u potpunosti će financirati Javna Ustanova Nacionalni park Krka te neće imati fiskalni učinak na Proračun Republike Hrvatske.

Slijedom navedenog, temeljem članka 31. stavka 2. Zakona o Vladi Republike Hrvatske, Vlada ovom Odlukom daje suglasnost na Odluku Upravnog vijeća Javne ustanove Nacionalni park Krka, Klasa: 007-03/23-07/03, Urbroj: 2182-1-49-08/1-23-5 od 17. ožujka 2023.